als_Latn dik_Latn sag_Latn
Kryeministri Rama ka folur nga Berati dhe ashtu si më parë ka sulmuar sërish aleatët e tij në qeverisje.
Rama ka deklaruar përpara grave të mbledhura në mitingun e tij në Berat se ka qenë vetë dëshmitar, sesi socialistet janë pushuar nga puna nga aleatët në qeveri që të ndërronin partinë për të cilën votonin.
“Nuk do lejojmë që gra e vajza të fitojnë vendin e punës në këmbim të teserës së partisë. Kam qenë i tronditur, por unë kam mbyllur gojën përballë dëshmive të grave që janë larguar nga puna se janë socialiste dhe kanë dashur të mbeten pjesë e PS dhe nuk kanë pranuar të ndryshojnë parti për të mbajtur vendin e punës. E kam mbyllur gojën sepse ka një logjikë më të madhe që është mbajtja e bashkuar e koalicionit për të bërë reformat. Por kësaj historie duhet t’i vijë fundi”- tha Rama.
Një akuzë e ashpër kjo e kryeministrit i cili në rradhë të parë ka treguar se pas 4 vitesh qeverisje, ka shkelur ligjin, duke mos denoncuar rastin apo rastet në fjalë në organet përgjegjëse.
E nëse diçka e tillë është e vërtetë, se Rama ka kyçur gojën për hir të reformave, atëherë dikush duhet të informojë Kryeministrin se reformat nuk bëhen duke mbyllur sytë apo duke shkelur me këmbë ligjet e vendit. Aq më tepër kur kemi të bëjmë me një vepër penale e cila tregohet për herë në parë në një kohë ku fushate elektorale.
Kryeministri duhet të jetë në dijeni se duke treguar që ka kyçur gojën kur ka mësuar për këto shkelje flagrante të ligjit, nuk mund të hiqet si “ëngjëll” dhe t’i tregojë si histori elektorale për të tërhequr votat në gjirin e socialistëve, pasi do të luante me një standart të dyshimtë./Gazeta Express
als_Latn als_Latn als_Latn als_Latn als_Latn als_Latn